มีติ่งเนื้อเล็กๆขึ้นที่ผิวอัณฑะ 1 เม็ด มีเจ็บๆที่ติ่งเนื้อจะเป็นอันตรายไหมครับ
สวัสดีค่ะ ติ่งเนื้อเล็กๆ ที่ผิวหนังของอัณฑะ อาจเป็น1.ต่อมไขมัน (fordyce spot) ที่เกิดขึ้นบริเวณผิวหนังที่ไม่มีขน ไม่จัดเป็นโรค ไม่ได้เกิดจากการติดเชื้อ ลักษณะคือ เป็นเม็ดหรือตุ่มนูนสีขาว หรือเหลืองอ่อน พบได้ทั้งที่ผิวหนังของถุงอัณฑะหรือองคชาต แต่จะไม่คันและไม่เจ็บ2. ก้อนเนื้องอกของชั้นผิวหนังหรือชั้นเนื้อเยื่อใต้ผิวหนังชนิดต่างๆ3. หูดหงอนไก่ เป็นโรคติดต่อจากการมีเพศสัมพันธ์ จะเห็นเป็นติ่งเนื้อนุ่มๆ สีชมพูหรือสีเนื้อ และมีผิวขรุขระ มักพบขึ้นที่องคชาตมากกว่า แต่ก็อาจพบได้ที่ถุงอัณฑะ4. ก้อนเนื้องอก ซีสต์ หรือรอยโรคของลูกอัณฑะ ซึ่งดันออกมาเป็นตุ่มหรือก้อนให้เห็นที่หนังอัณฑะได้ เช่น หลอดเลือดดำของอัณฑะขอด (varicocele) ท่อพักอสุจิโป่งพอง (epididymal cyst) ถุงน้ำที่อัณฑะ (hydrocele) เป็นต้นหากติ่งเนื้อไม่หายไป หรือมีจำนวนเพิ่มมากขึ้น แนะนำควรไปพบแพทย์เพื่อตรวจค่ะ ในเบื้องต้นไม่ควรไปบีบ หรือแกะติ่งที่เป็น เพราะอาจทำให้เกิดการติดเชื้อแบคทีเรียแทรกซ้อนได้ค่ะ